Λάλι Εσπόσιτο

1998-2006: Rincon De Luz- Τσικιτίτας

Η Λάλι έκανε το τηλεοπτικό της ντεμπούτο στο παιδικό πρόγραμμα Caramelito y vos (Caramelito και εσύ) το 1998, όταν ήταν 6 χρονών. Το 2003 έπαιξε στο Rincón de Luz (Γωνιά του Φωτός), μια επιτυχημένη παιδική τηλεοπτική σειρά που δημιουργήθηκε από την Κρίς Μορένα (Cris Morena). Ένα χρόνο αργότερα εμφανίστηκε ως Ρομπέρτα στην Φλορισιέντα, μια άλλη επιτυχημένη σειρά της ίδιας δημιουργού. Το 2006 πρωταγωνίστησε στο ρόλο της Αγουστίνα Ρος σε μια νέα απόδοση της επιτυχημένης παιδικής σειράς της Κρίς Μορένα Τσικιτίτας. Συμμετείχε επίσης στις θεατρικές μεταφορές των τριών σειρών, ενώ επίσης πήρε μέρος και στα soundtrack τους.

2007-2012: Casi Angeles και Teen Angels

Το 2007 η Λάλι πρωταγωνίστησε ως Μαριανέλα "Μαρ" Ρινάλντι στην σειρά Casi Ángeles (Σχεδόν Άγγελοι) που δημιουργήθηκε επίσης από την Κρίς Μορένα. Η σειρά έγινε ένα από τα πιο δημοφιλή τηλεοπτικά προγράμματα για εφήβους στην Αργεντινή, τη Λατινική Αμερική, την Ιταλία, την Ισπανία και το Ισραήλ. Διήρκεσε από το 2007 μέχρι το 2010 και κατείχε υψηλή βαθμολογία θέασης κερδίζοντας έτσι τέσσερα βραβεία Martín Fierro για το καλύτερο Πρόγραμμα για ανήλικους.
Επίσης η Λάλι έγινε ένα από τα πέντε μέλη της επιτυχημένης pop μπάντας Teen Angels μαζί με τους Γκαστόν Νταλμάου (Gaston Dalmau), Πίτερ Λανσάνι (Juan Pedro Lanzani), Νίκο Ριέρα (Nico Riera) και Μαρία Εουχένια Σουάρες (Maria Eugenia Suarez). Την περίοδο αυτή απέκτησε τέσσερα σόλο τραγούδια με τίτλο Escaparé, Hay un lugar, Siento και Me voy. Οι Teen Angels έκαναν επιτυχία σε χώρες όπως η Αργεντινή, το Ισραήλ, η Χιλή, το Περού, η Ισπανία, η Ιταλία και η Ουρουγουάη.   Παρά το γεγονός ότι το Casi Ángeles τελείωσε το 2010, τα μέλη του συγκροτήματος ανακοίνωσαν ότι θα συνεχίσουν, αντικαθιστώντας ωστόσο την Μαρία Εουχένια Σουάρες, η οποία αποφάσισε να αποχωρήσει, με την επίσης συμπρωταγωνίστριά τους στη σειρά, Ροσίο Ιγαρσάμπαλ. (Rocio Igarzabal)  Οι Teen Angels διαλύθηκαν το 2012. Η μπάντα κυκλοφόρησε συνολικά έξι άλμπουμ τα οποία έγιναν χρυσά και πλατινένια. Πραγματοποίησε την τελευταία συναυλία της στις 8 Οκτωβρίου 2012 στην Κόρδοβα. 
Μέσα στο 2013 κυκλοφόρησε η ταινία Teen Angels, el adiós ("Teen Angels, το αντίο"), μια 3D ταινία που αφορούσε την τελευταία τους συναυλία και την τελική τους διάλυση.

2011-2013: Cuando me sonreis, La Pelea de mi vida, Las brujas de Salem, Solamente Vos και A bailar (single)

Το 2011 η Λάλι πρωταγωνίστησε στην σειρά Cuando me sonreís μαζί με τους Φακούντο Αράνα (Facudo Arana), Χουλιέτα Ντίας (Julieta Diaz) και Μπενχαμίν Ρόχας (Benjamin Rojas). 
Το 2012 η Λάλι πρωταγωνίστησε στο θέατρο ως Abigail Williams στην παραγωγή του Μπουένος Άιρες Las brujas de Salem (οι μάγισσες του Σάλεμ) του Άρθουρ Μίλερ, και έκανε το κινηματογραφικό της ντεμπούτο στην ταινία La Pelea de mi vida (O Αγώνας της ζωής μου) μαζί με τους Μαριάνο Μαρτίνες (Mariano Martinez) και Φεδερίκο Αμαδόρ(Federico Amador). Επίσης έκανε μία έκτακτη συμμετοχή στην σειρά Dulce Amor (Γλυκιά Αγάπη) 
Το 2013 συμμετείχε στην κωμική σειρά της Pol-ka Solamente Vos (Μονάχα εσένα) στο ρόλο της Ντανιέλα Κουστό. Το 2013 επίσης ανακοίνωσε το ντεμπούτο της ως σόλο καλλιτέχνις και κυκλοφόρησε το πρώτο της single με τίτλο A Bailar.

2014-2016: A Bailar, Esperanza Mia, Soy και Permitidos

Τo 2014 συμμετείχε στην ταινία του Περού A Los 40. Τον Μάρτιο του ίδιου έτους παρουσίασε το video clip για το δεύτερο single  Asesina το οποίο έσπασε όλα τα ρεκόρ στο YouTube στην Αργεντινή.  Στις 21 Μαρτίου η Λάλι παρουσίασε το πρώτο της άλμπουμ με τίτλο A bailar. Τον Απρίλιο του 2014 ξεκίνησε την περιοδεία A Bailar Tour στο θέατρο Opera της Αργεντινής. Έκανε επίσης περιοδεία στην Αργεντινή, την Ουρουγουάη, το Περού, την Ισπανία και την Ιταλία. Τον Οκτώβριο του 2014 η Λάλι άνοιξε την συναυλία του Ρίκι Μάρτιν στην Αργεντινή. Τον Νοέμβριο υπέγραψε με την Sony Music και παρουσίασε το τρίτο της single με τίτλο Mil años luz. Τον Δεκέμβριο του ίδιου έτους κυκλοφόρησε το Cd+Dvd A Bailar το οποίο περιείχε τραγούδια, video clips, νέα τραγούδια και remix, καθώς και ένα ντοκιμαντέρ για την περιοδεία. To 2014 η Λάλι συμμετείχε επίσης στις web σειρέςTiempo Libre Electrica.
Το 2015 η Λάλι πρωταγωνίστησε στην παραγωγή της Pol-ka Esperanza Mia μαζί με τον Μαριάνο Μαρτίνεζ, η οποία μετατράπηκε στην μεγαλύτερη επιτυχία της χρονιάς στην Αργεντινή και πουλήθηκε σε αρκετές χώρες της Λατινικής Αμερικής, της Ευρώπης αλλά και της Ασίας. Επίσης πήρε μέρος και στα soundtrack της σειράς. Τον Μάιο παρουσίασε το νέο της video clip Del Otro Lado. Τον Ιούλιο συμμετείχε στην περιοδεία της σειράς Esperanza Mia στο θέατρο Opera του Μπουένος Άιρες και στις πόλεις Ροσάριο και Κόρδοβα της Αργεντινής. Στις 3 Σεπτεμβρίου η Λάλι άνοιξε την συναυλία της Katy Perry στην Αργεντινή. Στις 11 Σεπτεμβρίου παρουσίασε το video clip Histeria. Το 2015 έκανε ένα ντουέτο μαζί με τον Χουάν Μανουέλ Σερράτ καθώς και με τον Ρίκι Μάρτιν τραγουδώντας το τραγούδι «Fuego de noche, nieve de día». 
Το 2016 η Λάλι πρωταγωνίστησε στην ταινία Permitidos. Το Μάρτιο του 2016 ολοκληρώθηκε το A bailar Tour στην Αργεντινή στο στάδιο Luna Park. Την ίδια μέρα παρουσίασε και το «Unico», το πρώτο single από τον καινούριο της CD. Toν Απρίλιο η Λάλι πραγματοποίησε την τελευταία της συναυλία του A bailar Tour στο Ισραήλ. Ένα μήνα μετά, στις 20 Μαΐου παρουσίασε το καινούριο της CD με τίτλο «Soy», το οποίο έγινε χρυσό σε πολύ λίγες ώρες. Στις 24 Ιουνίου η Λάλι άνοιξε την συναυλία των Fifth Harmony στην Χιλή. Στις 1 Ιουλίου παρουσίασε το video clip Soy. Στις 7 Σεπτεμβρίου του 2016 παρουσίασε το video clip Boomerang ενώ στις 8 Σεπτεμβρίου ξεκίνησε την νέα της περιοδεία (Soy Tour) στο θέατρο Opera του Μπουένος Αίρες. Το ίδιο έτος η Λάλι συμμετείχε στο remix του νεαρού Ισπανού τραγουδιστή Abraham Mateo Mueve και συνεργάστηκε με τον dj  Brian Cross  Firestarter. Στις 14 Δεκεμβρίου παρουσίασε το νέο της βίντεο κλιπ για το single Ego. Τo 2016 η Λάλι έγινε η πρώτη Αργεντίνα καλλιτέχνης που μπήκε στην λίστα  Billboard Social 50 και Artist 100

2017-2018 Brava Acusada και Talento Fox

Τον Φεβρουάριο του 2017 η Λάλι συνεργάστηκε με την Ιταλίδα Baky K και παρουσίασε την ισπανική διασκευή του τραγουδιού «Roma-Bangkok». Στις 27 Ιουλίου παρουσίασε το πρώτο της single του τρίτου της δίσκου. Τον Αύγουστο του 2018 η Λάλι παρουσίασε τον τρίτο της δίσκο με τίτλο Brava. Παράλληλα τον ίδιο χρόνο πρωταγωνίστησε στην παραγωγή της Warner Bross Acusada που έκανε πρεμιέρα στις 13 Σεπτεμβρίου του 2018 και συμμετείχε ως μέλος της κριτικής επιτροπής στο τηλεοπτικό show Talento Fox

Μόντελινγκ

Η Λάλι υπήρξε εκπρόσωπος για πολλές μάρκες είτε με τους Teen Angels, είτε μόνη της.  Η πρώτη συνεργασία της ήταν με την εταιρία children's fashion label MCbody Jeans. Το 2007 υπέγραψε αποκλειστικό συμβόλαιο με την Αργεντίνικη μάρκα εσωρούχων Promesse και έκανε φωτογραφήσεις με την Λουισάνα Λοπιλάτο. Το 2009 η Λάλι Εσπόσιτο και ο Πίτερ Λανσάνι συνεργάστηκαν με την ισραηλινή εταιρία KEFF για την ισραηλινή αγορά. Από το 2011 έχει γίνει εκπρόσωπος για την μάρκα εσωρούχων Lara Teens. Το 2014 πρωταγωνίστησε σε μία διαφήμιση για το μαλακτικό μαλλιών Biokur στην Ουρουγουάη και γυναικεία μαντηλάκια της εταιρείας Carefree στην Αργεντινή. 
Κατά την διάρκεια της καριέρας της έκανε φωτογραφίσεις για διάφορα περιοδικά όπως Caras, OnMag, Las Rosas, Twees, Seventeen, Cosmopolitan, Luz, Viva, Watt, Nueva, Upss και Fack.

Eπιχειρηματικότητα

Στις 21 Σεπτεμβρίου του 2013, η Εσπόσιτο ξεκίνησε τη δική της σειρά αρωμάτων που φέρει το όνομά της, Lali. Επίσης σχεδιάζει να ξεκινήσει τη δική της σειρά γυναικείων καλλυντικών. To 2018 η Λάλι συνεργάστηκε με την αργεντίνικη εταιρεία γυναικείων ρούχων 47 street και λάνσαρε την δικιά της σειρά με γυναικεία ρούχα

Φιλανθρωπία

Τον Μάιο του 2010, η Λάλι και οι Teen Angels συμμετείχαν σε μια δράση που διοργανώθηκε από το Ίδρυμα Βιοποικιλότητας, με την ευκαιρία της Παγκόσμιας Ημέρας Βιοποικιλότητας για να αυξήσουν την ευαισθητοποίηση σχετικά με τη σημασία της διατήρησης της βιοποικιλότητας.
Το 2012 η Λάλι συμμετείχε στην καμπάνια κατά του bullying «Basta de bullying, no te quedes callado» (Φτάνει το bullying μην σιωπάς) και στην εκστρατεία «Reciclando tu botella llevamos agua potable a una escuela» (Ανακυκλώνοντας το μπουκάλι σου φέρνουμε πόσιμο νερό σε ένα σχολείο)  που προσπάθησε να ευαισθητοποιήσει τους ανθρώπους στο θέμα της ανακύκλωσης. Το 2013 πήρε μέρος στην εκστρατεία «Los ídolos donan su voz» (Τα είδωλα δίνουν τις φωνές τους) που προωθεί την κοινωνική ένταξη και την απασχόληση των ατόμων με σύνδρομο Down. Το 2014 συμμετείχε στην συναυλία στο Θέατρο Opera για τον εορτασμό των 25 χρόνων για τον αγώνα κατά του HIV. Το 2015 πρωταγωνίστησε στην καμπάνια αλληλεγγύης «Inundaciones, ¿qué estamos haciendo?» (πλημμύρες, τι κάνουμε;) για να βοηθήσει τα θύματα των πλημμυρών στην πόλη της Κόρδοβα.

Προσωπική Ζωή

Η Λάλι γεννήθηκε στις 10 Οκτώβρη 1991 στο Μπουένος Άιρες. Είναι η κόρη της Μαρία Χοσέ Ριέρα και του Κάρλος Εσπόσιτο, προπονητή ποδοσφαίρου. Έχει δύο μεγαλύτερα αδέρφια, την Άνα Λάουρα και τον Πατρίσιο. Η οικογένεια της έζησε στη γειτονιά του Πάρκε Πατρίσιος (Parque Patricios), και στη συνέχεια μετακόμισε στην περιοχή Banfield, όπου η Λάλι πέρασε τα παιδικά της χρόνια και την εφηβεία της. Αυτή τη στιγμή διαμένει στο Παλέρμο του Μπουένος Άιρες.
Από το 2006 μέχρι το 2010 είχε δεσμό με τον συμπρωταγωνιστή της στις σειρές Τσικιτίτας και Casi Ángeles Πίτερ Λανσάνι (Peter Lanzani). Από το 2010 έως 2015 έβγαινε με τον ηθοποιό Μπενχαμίν Αμαδέο (Benjamin Amadeo). Το 2015 μέχρι τις αρχές του 2016 είχε σχέση  με τον συμπρωταγωνιστή της στη σειρά Esperanza mia Μαριάνο Μαρτίνες. Από τα τέλη του 2016 έχει δεσμό με τον μουσικό παραγωγό Santiago Mocorrea.